Személygépkocsikra is kiterjesztené az új német kormány közlekedési minisztere az autópálya-használati díjat, amelyet most csak a tehergépkocsik után kell fizetni. Cél, hogy az autósokat is jobban bevonják az úthálózat kiépítésére, illetve karbantartására fordított összegek fedezésébe. Egyelőre csupán javaslatról van szó, a terv esetleges megvalósítása előtt kikérik egy szakbizottság véleményét is.<br /> <br /> A baden-württenbergi tartományi miniszterelnök is jó ötletnek tartja a személyautók díjfizetését. Elképzelése szerint azonban ezzel párhuzamosan el kellene törölni a jelenleg érvényben lévő gépkocsi- és üzemanyagadót. Mint fogalmazott, így a német autósok gyakorlatilag nem fizetnének többet a közlekedésért, viszont az autópályák külföldi használóitól milliárdok folynának be az állami költségvetésbe.