<P>A gyorshajtás miatt helyszíni bírságként kiszabható büntetési tételek szeptember 1-jét követően csaknem a duplájára emelkedtek. A megengedett legnagyobb sebesség 10 km/órával való túllépése estén a büntetés legkevesebb 20 euró.</P>
<P>20 és 30 km/óra közötti sebességtúllépésért pedig legkevesebb 50 euró helyszíni bírságra kell számítani. Legkevesebb 70 eurót kell a jövő hónaptól fizetnie annak, aki az osztrák utakon több mint 30 km/órával lépi túl a sebességhatárt. </P>
<P>A gépjárművezető jogosítványát legkevesebb hat hónapra bevonhatják, amennyiben véralkoholszintje eléri a 16 ezreléket, vagy ha megtagadja az alkoholtesztet illetve a vérvizsgálatot. Ezekben az esetekben a pénzbüntetés 1600 eurótól 5900 euróig terjedhet.<BR>Legalább 1,2 ezrelék, de 1,6 ezrelék alatti véralkohol szint esetén a büntetés összege 1200 eurótól 4400 euróig terjedhet.</P>
<P>Amennyiben a büntetést nem fizetik ki a helyszínen, a korábbi gyakorlatnak megfelelően most is letartóztathatják a gépjárművezetőt, és a törvényben meghatározott időre fogva tarthatják.</P>
<P>&nbsp;</P>