<p><img data-pnfileid="1071" width="355" height="162" alt="" src="parameters/k-v/documents/oecms/Hirlevel_2014/junius/iso.jpg" title="" /></p>
<p id="aui_3_2_0_1113">Világszerte több mint 1,1 millió tanúsítványt állítottak ki az ISO 9001 alapján. Segítségével a szervezetek bizonyíthatják az ügyfeleknek, hogy a gyártott termékek és a nyújtott szolgáltatások folyamatosan megfelelnek a minőségi követelményeknek. A szabvány a folyamatok hatékonnyá tételének eszköze is, hiszen alkalmazása lehetővé teszi a szervezetek számára, hogy könnyebben alkalmazkodjanak gyorsan változó világunkhoz, ezzel is fenntartja és fokozza a vállalatok tartós sikerét.</p>
<p>A 2015-ös kiadás fontos változásokat tartalmaz. Nigel Croft, az ISO/TC 176/SC 2 albizottságának elnöke szerint a szabványra leginkább az „evolúciós" jelző illik. Az ISO 9001 korábbi verziói meglehetősen előíró jellegűek voltak, számos követelményt, dokumentált eljárást és feljegyzést foglaltak magukban. A 2000-es és 2008-as kiadások már főként a folyamatokra összpontosítottak és kevésbé a dokumentációra.</p>
<p>Elődjeihez képest&nbsp;az ISO 9001 legújabb kiadásának középpontjában a&nbsp;teljesítmény&nbsp;áll, melyet a&nbsp;kockázatalapú gondolkodásmód&nbsp;alapelveivel és a&nbsp;PDCA-&nbsp;(Plan – Do – Check – Act; (Tervezés – Megvalósítás – Ellenőrzés – Intézkedés) ciklus&nbsp;módszereivel ötvöztek. A kidolgozás során&nbsp;fontos szempont volt az integrálhatóság, hiszen ha az irányításirendszer-szabványok felépítése azonos, könnyen összehangolhatók más szabványokkal.</p>
<p>Az új verzió szilárd alapot biztosít a leginkább szabványosított területek ágazatainak, mint például az autóipar, a repülőgépipar, gyógyszeripar stb., és figyelembe veszi a megváltozott igényeket is.</p>
<p>Az ISO 9001:2015 helyettesíti a korábbi kiadást. A szervezeteknek a megjelenéstől számítva&nbsp;3 év áll rendelkezésre az áttérésre. Az ISO 9001:2008 szerinti tanúsítványok 2018. szeptember 15-én elvesztik érvényességüket.</p>
<p>2015. szeptember 15-én megjelent az ISO 14001:2015 Környezetközpontú irányítási rendszerek. Követelmények és alkalmazási útmutató is. A Magyar Szabványügyi Testület már dolgozik a szabványok magyar nyelvű változat kiadásán.</p>
<p>Forrás: www.mszt.hu</p>