<p>Rakonczay Gábor, Guinness díjas óceáni evezős és vitorlázó, 30 ezer km lehajózott óceáni tapasztalattal és három óceánátkeléssel a háta mögött, a híres óceáni vitorlázótól – Fa Nándortól – kölcsönkapott, általa tervezett és épített, Vitéz névre keresztelt, egyszemélyes óceáni kenuval elindult, hogy átevezzen az Atlanti-óceánon. Egy csaknem végzetes borulás következtében azonban elázott és tönkrement a felszerelése, így a hetvenhét napos út több mint felét a külvilágtól teljesen elszigetelve, az életben maradásért küzdve kellett megtennie. Rakonczay Gábor 2012-ben elnyerte a Guinness Word Records címet a világ első, Transzatlanti kenuzásáért.</p>
<p><img data-pnfileid="1199" width="857" height="801" alt="" src="parameters/k-v/documents/oecms/Hirlevel_2015/aug/P1050538m.jpg" style="width: 365px; height: 258px;" title="" /></p>
<p>Az útvonal:<br />Első szakasz: 1200 km / 16 nap. Lagos (Portugália, Európa) és Las Palmas (Gran Canaria, Kanári sziget) (menet átlag: 75 km/nap) (+1 nap, a&nbsp; Gran Canaria sziget melletti menet: Las Palmas – Kőgát – Pasito Blanco)<br />Második, – óceánátkelés szakasz: 5200 km / 60 nap. Pasito Blanco (Gran Canaria, Kanári sziget) és English Harbour (Antigua sziget) (menet átlag: 86,66 km/nap)</p>
<p>Időpontok:<br />Első szakasz: Lagos (Portugália) 2011. December 20. – Las Palmas (Gran Canaria, Kanári sziget) 2012. Január 6.<br />Második, -óceánátkelés szakasz: Pasito Blanco (Gran Canaria, Kanári sziget) 2012. Január 25. – English Harbour (Antigua sziget)&nbsp; 2012. Március 25.<br />Borulás: 2012. Február 6. 11 óra.<br />Kapcsolat nélküli idő: 2012. Február 6-tól, a borulás időpontjától Március 25-ig, a kikötésig. Összesen 44 nap.<br />Kikötés: English Harbour (Antigua sziget)&nbsp; 2012. Március 25.</p>
<p>Forrás: <a href="http://www.rakonczay.com">www.rakonczay.com</a></p>