<p>A gyöngyösi kézilabdában néhány éve az amatőr világot felváltotta egy minden tekintetben profi megközelítés. Van egy minden szempontból kifogástalan modern csarnokunk, ami hétről hétre a város főterévé alakul és lehetőséget nyújt a mintegy 1600 ember számára, hogy támogathassa csapatát, valamint időről időre otthont ad a magyar válogatottnak is. A Klubnek megnyílt a lehetősége arra, hogy hosszú ideig olyan pozíciót foglaljon el a magyar és nemzetközi kézilabdázás életében, ami méltó a gyöngyösi kézilabdázás múltjához, és a magyar kézilabdázás jövőjéhez. A BBraun Gyöngyös csapatának nem titkolt szándéka, hogy rövid időn belül az első négy NB1-es csapat közé kerüljön.</p>
<p>A K&amp;V Kft. mindig is fontosnak tartotta a helyi sportélet támogatását, és így különösen büszke rá, hogy már 2 éve segítheti a Gyöngyösi Kézilabda Klubot céljai elérésében, és arany fokozatú támogatóként hozzájárulhat ahhoz, hogy a játékosoknak valóban csak a játékra kelljen koncentrálniuk.</p>
<p style="text-align: center;"><img width="550" height="333" alt="" src="parameters/k-v/documents/oecms/2011/kezilabda.jpg" /></p>