<P>A Fővárosi Közgyűlés elé kerülő javaslatot a gazdasági és civil szervezetekkel, valamint a kerületekkel való egyeztetések után dolgozták ki. </P>
<P>A javaslat szerint az egész Budapestre kiterjedő tehergépjármű-korlátozás alól kivételt jelent az M3-as autópálya bevezető szakasza-Hungária körút-Róbert Károly körút-Árpád híd-Vörösvári út-Bécsi út és a Batthyány utca-Rákóczi utca-Szentendrei út-Vörösvári út-Bécsi út útvonal, amelyet az M0-ás gyűrű Óbudát elkerülő szakaszának megépüléséig korlátozás nélkül használhatnak a teherautók.<BR><BR>A koncentrikus övezeti rendszerben a 12 tonnánál nehezebb gépjárműveket a város egész területéről kitiltják. A belső városrészekbe pedig a 7,5 tonna , illetve a 3,5 tonna megengedett legnagyobb össztömegű teherautók sem hajthatnak be. A költözésre, az építőanyag és tüzelőanyag szállítására reggel 5 és 7 óra között, illetve este 18 és 22 óra között lesz lehetőség.</P>