Ma  már teljesen megszokott, hogy a fixen telepített sebesség-ellenőrző  pontokra figyelmeztetnek a navigációs programok, akár az okostelefonokon  is, ám az ideiglenesen kihelyezett traffipaxokról értesülés cseppet sem  ment eddig ilyen automatikusan. E probléma orvoslására a 20 éves  múlttal rendelkező MultiSoft Kft. szoftverfejlesztő csapata olyan, a  tesztidőszak alatt ingyenesen letölthető minialkalmazást, úgynevezett  widgetet fejlesztett ki az Andorid operációs rendszert alkalmazó  mobiltelefonokra, ami a Rendőrség traffipax-adatbázisát automatikusan  letöltve, egyrészt bármikor megtekinthetővé teszi, hogy az adott napon,  percre, illetve utcára pontosan, mikor, hol várható sebesség-ellenőrzés,  másrészt a telefon GPS-antennáját használva nagy pontossággal jelez, ha  az épp aktuális útszakaszon mérnek. Elve alapján ez a rendszer sokkal  pontosabb azoknál, amelyek csak a cellainformációkból indulnak ki.<br />A  Traffipaxjelző csak akkor riaszt, ha az adatbázis alapján, az adott  időben, az adott utcában mérnek, tehát ha más napon vagy korábban,  későbben járunk ott, akkor fölöslegesen nem figyelmeztet.<br />&nbsp; <br />A  jelzés audiovizuális, tehát a telefon képernyőjén, a widgeten  figyelmeztető ikon jelenik meg és ezzel egy időben figyelmeztető-hang is  hallható. A figyelmeztető hang után a szoftver − a text-to-speech (TTS)  segítségével – szövegesen is bemondja a mérési helyszínt, pl. „Budaörsi út sebesség ellenőrzés várható”.<br />
<p>Az immár iPhone készülékeken is elérhető (az App Store-ból ingyenesen<a href="http://itunes.apple.com/hu/app/traffipaxjelzo/id532532740"> letölthető</a>) szoftver  egyéb újdonságokat is kínál, Budapest, Pest, Baranya és Veszprém megye  mellett immár Fejér megye területén is ismeri az előre tervezett  mérőpontokat. Utóbbiak akár Facebookon is megoszthatók, ami praktikus  lehet, ha például lakhelyünkhöz közeli, az ismerőseink számára is  fontosnak vélt tempóellenőrzést találunk a listában.</p>