<P>Az új, szigorúbb szabályok egy évvel ezelőtti bevezetése óta - mint a zéró tolerancia vagy az objektív felelősség elve is – több mint 9000 jogosítványt vontak be hazánkban, és nagymértékben csökkent a halálos balesetek száma. 2007-ben összesen több mint 1200 ember halt meg közlekedési balesetben, 2008-ban ez a szám 970-re csökkent. A súlyos balestek száma pedig 700-al volt 2008-ban kevesebb, mint az azt megelőző évben.</P>
<P>A rendőrség azonban még inkább a szabályok betartására szeretné sarkallni az autósokat, ugyanis 600 új traffipax telepítését tervezi az utak mellé, hogy a gyorshajtókat kiszűrje a forgalomból. Ebből idén a tervek szerint már 200-at megvásárolnak, majd 2010-ben és 2011-ben újabb 200-200 traffi kerül telepítésre.</P>
<P>Az automata sebességmérők a nap 24 órájában dolgoznak, és közvetlenül a rendőrség adatbázisába küldik a mért adatokat. Ezután a rendőrség az objektív felelősség elve szerint rendszám alapján küldi meg az üzembentartónak a büntetést, amely elérheti a 300 ezer forintot is.</P>
<P>Jelenleg hazánkban nagyságrendileg 10 fix traffipax dolgozik az M1, M3 autópályák és újabban az M0-s mellett. Több mérődoboz is van, de egyszerre nem mindegyikben van fényképező, a rendőrök helyezik át azokat időnként.</P>