<P>A felelőtlen viselkedés főleg a fiatal korosztályra jellemző, akik gyakran versenypályának nézik az utakat. Tavaly a közel 19 ezer baleset negyedét 24 évnél fiatalabbak idézték elő, s igen sokért a 17-20 éves korosztály tehető felelőssé.</P>
<P>A tervben lévő szabályok szerint a mostani 17 helyett csak 18 évesen tehetnék le a vizsgát a tanulóvezetők. A vizsga pedig kiegészülne az agresszív viselkedést kiszűrő, valamint a veszélyhelyzetek felismerését és megoldását ellenőrző feladatokkal. Ha a tanuló ezeken a teszteken elbukik, nem kaphat vezetői engedélyt.</P>
<P>Bizonyis elképzelések alapján pedig a friss jogosítványosoknak az első 30 ezer kilométert gyakorlott sofőr társaságában kellene megtenniük. Persze utóbbi elég futurisztikus, hiszen ki és hogyan ellenőrizné a megtett kilométereket.</P>
<P>Változásra azonban szükség van a képzésben is, hiszen a 17-18 évesek csaknem fele megbukik elméletből, és a Nemzeti Közlekedési Hatóság adatai szerint a forgalmi vizsgákon is 46 százalék körüli a bukási arány.</P>