<P>Az egyik legfontosabb új szabály lenne ezek közül a lámpával nem védett zebrák előtti 30 km/h-s sebességkorlátozás. Ezzel elérhetnénk azt a több európai országban már működő gyakorlatot, mely szerint az autósnak már a gyalogos átkelési szándékát látva meg kell állnia, és átengedni őt az úttesten. Míg ezt pl. Ausztriában az autósok 70%-a betartja, nálunk 80%-uk még akkor sem áll meg, ha a gyalogos már lelépett a zebrára.</P>
<P>Az új szabályozásokkal a rendőrség célja, hogy Magyarország 2010-re teljesíthesse azt az uniós vállalását, mely szerint 2001-hez képest kétharmadára csökkenti a közlekedési balesetek halálos áldozatainak számát.</P>