<P>A hazai fejlesztésű, intelligens funkciókkal ellátott kamerák segítségével egyszerre többféle esemény is folyamatosan megfigyelhető és rögzíthető az autópálya szakaszain. A már Angliában is tesztelt rendszer riasztást küld, ha valaki szemben halad a forgalommal, ha baleset történik, vagy ha a megállósávban közlekednek. Az események ismeretében pedig lehetőség van akár az azonnali cselekvésre, amely segíthet egy-egy baleset megelőzésében is. Emellett a forgalom átlagsebességét is mérik a kamerák.</P>
<P>A lehető legrészletdúsabb információszerzés érdekében minden közlekedéselemző kamerához egy-egy úgynevezett Speed Dome kamera van kötve, melyek mozgását az intelligens kamerák képesek irányítani. A Speed Dome kamerák fő jellegzetessége, hogy igen nagy optikai zoommal rendelkeznek és távolról irányítva mozgathatóak. A rendszer automatikusan vezérli ezek mozgását. Ez azt jelenti, hogy egy esemény bekövetkezésekor közvetlen közelről, teljesen éles képet kapva vizsgálhatunk rendszámokat, akár arcokat.</P>Így egy szabálysértés vagy baleset bekövetkeztekor az esemény után minden visszajátszható, rekonstruálható, ami segíti az eset elemzését, és a szabálysértés megállapítását. 