<p>Továbbá ezen időszak alatt és útvonalakon a tehergépjárművek <strong>nem haladhatnak összefüggő sorban</strong>, ami azt jelenti, hogy a szóbanforgó járműveknek olyan követési távolságot kell tartaniuk, amely lehetővé teszi, hogy közéjük <strong>legalább egy hasonló hosszúságú</strong><strong> járműszerelvény</strong> beférjen.</p>
<p>A Budapest környéki útszakaszokon már volt példa hasonló korlátozásokra, de ez mindössze egy körülbelül 150 kilométeres szakaszra vonatkozott, a tiltást táblákkal jelezték, viszont ez már a 3,5 tonnát meghaladó járműveknek is tiltotta az előzést.</p>
<p>A kiadott közlemény azzal indokolja a változtatást, hogy a kamionok gyakran indokolatlanul, a forgalmat több percig, hosszú kilométereken át fenntartva és a biztonságos továbbhaladást veszélyeztetve hajtanak végre előzéseket. Az intézkedés célja a kockázatos gyakorlat és az általa okozott torlódások megszüntetése.</p>
<p>Az új szabályozásnak köszönhetően várhatóan egyenletesebb tempóval haladhatnak majd a személyautók az autópályákon, a törvény alkotói azonban azzal nem számoltak, hogy <strong>a</strong><strong> teherautó</strong>k számára azonban még nagyobb torlódást és tetemes késedelmet okozhat, ha beszorulnak egy-egy lassan haladó jármű mögé.</p>
<p>A kormány döntött a hétvégi kamionstop előírásainak módosításáról, a felmentési szabályok pontosításáról is. A korlátozás alól felmentést kapnak a gyógyászati célú gázok szállítását végző, valamint a közüzemi és közérdekű beruházásokhoz használt tehergépkocsik. Az éves felmentés - kérelem esetén - a következő év január 31-ig tartó hatállyal is kiadható. A kérelmet nemcsak a jármű üzemben tartója, hanem a megrendelő is előterjesztheti.</p>