<p><img data-pnfileid="1215" width="444" height="196" alt="" src="parameters/k-v/documents/oecms/Hirlevel_2015/december/rendsz.jpg" style="width: 370px; height: 166px;" title="" /></p>
<p>Csökkenhetnek az ügyfelek adminisztratív terhei és a fogyasztók érdekeit szolgáló új megoldások jöhetnek a Nemzeti Közlekedési Hatóság (NKH) egyszerűsítési intézkedései nyomán, amelyekről ma adott ki közleményt a Nemzeti Fejlesztési Minisztérium.<br /><br />Megkezdődött a gépjárművek rendszámtábláján megjelenő környezetvédelmi plakett és az időszakos vizsgálathoz kapcsolódó jelzőcímke használatának megszüntetését célzó jogszabályi változtatások előkészítése is. A minisztérium elmondta, a rendőrségnek ma is megvan az elvi lehetősége, hogy elektronikus úton betekintsen a vonatkozó adatbázisokba. Így várhatóan a rendőrjárőrök szúrópróbaszerűen vizsgálják majd ezt a kérdést is - ahogy a jogosítványadatokat kérik le ma egy közúti ellenőrzésnél -, &nbsp;ha eltűnik a két kerek matrica a járművek hátsó rendszámáról <br /><br />A Vezess.hu szerint a tökéletes megoldás az lenne, ha a közutak mellé telepített forgalom-ellenőrző kamerahálózatot összekötnék az adatbázissal, amely a műszaki vizsgára és zöldkártyára vonatkozó adatokat tartalmazza. Így kiszűrhetőek lennének az engedély nélküli járművek. <br /><br />További érdekesség, hogy 2016 januárjától térképes lekérdező rendszerben kereshetővé válnak az állampolgárok számára a hivatalos engedéllyel rendelkező, megbízható járműfenntartók elérhetőségei. Közel 13 ezer adat szerepel az adatbázisban jelenleg, autószervizek, gumisok, autófényezők stb. Ez a döntés segíthet az ágazatban jellemző feketegazdaság csökkentését.</p>
<p>Jó hír azoknak, akik jogosítványt szeretnének, hogy a minisztérium közleménye szerint illetékmentessé vállat az első jogosítvány kiadása, ha a parlament elfogadja az erre vonatkozó törvénymódosítást. Ma volt az általános vita a témában, még hátravan a részletes vita, de a minisztérium válasza szerint 2016 januárjától életbe léphet a javaslat.&nbsp; <br /><br />2016 januárjától egyébként a KRESZ-vizsgán megjelennek a mozgóképes kérdések is, amelyek nemcsak egy kiragadott pillanatot, hanem egy forgalmi szituációt mutatnak be, ezzel támogatva a helyes válaszadást, a hatékonyabb tanulást. <br /><br />Emellett a hatóság a jövő évtől kétpéldányossá teszi a közúti járművezetők gyakorlati vizsgáztatásához előírt minősítő lapot egyes szaktanfolyami vizsgák esetében is.&nbsp; A sikertelenül vizsgázók hazavihetik a hibáikat jelölő dokumentumot, hogy oktatójukkal elemezzék, átgondolják a konkrét helyzeteket, szituációkat. Az intézkedéssel az indokolatlan panaszbejelentések, az ügyfél és intézmény közötti konfliktusos események száma mérsékelhető.</p>
<p>Forrás: <a href="http://www.vezess.hu">www.vezess.hu</a></p>
<p></p>