<P>Az eredeti tervek szerint 2009 és 2011 között 600 db új fix telepítésű traffipaxot helyeztek volna üzembe a Magyar Közút Kht.-hez tartozó úthálózaton. A tenderrel kapcsolatban azonban több kifogás is felmerült, így végül egyelőre 50 db új sebességmérő bérlése mellett született meg a döntés.<BR>A sebességmérőket 146 125 forintos havidíjért szolgáltatja a pályázat nyertese, a legalacsonyabb árat kínáló NJL Kft.<BR><BR>A sebességmérő szerkezet a piacon elérhető legmodernebb felszerelésekkel rendelkezik, a mért információkat a rendőrség rendszerébe továbbítja, és fekete dobozában rögzíti a gyorshajtók adatait. Éjjel- nappal képes a mérésre, és szinte emberi erő nélkül végzi munkáját. Bemérési távolsága eléri a 3 kilométert.<BR><BR>A jelenleg érvényes szabályozás szerint a traffipax autópályán óránként 150 kilométeres sebesség felett készít képet, 165-ig 30 ezres büntetésre számíthatnak az autósok. A bemért sebességtúllépés nagyságától függően 30 ezer forintonként sávosan nő a büntetési tétel is. A kirívóan nagy sebességű száguldozásért akár 300 ezer forintra is büntethetik a kocsi tulajdonosát.</P>