<b>Ha minden hét ilyen jól kezdődne, sokkal optimistábban szemlélnénk a világot. Hétfő reggel az első hír, ami megütötte a fülemet még félálomban, hogy meglett Rakonczay Gábor. A több mint egy hónapja semmi életjelt nem adó kenus, aki a világon elsőként szelte át egyedül kenuval az óceánt, hétfőn hajnalban (mármint nálunk) kikötött Antigua szigetén. Ráadásul a tervezett 80 nap helyett 60 nap alatt tette meg az utat.</b>