<p>A járműkombináció összeállítása is befolyásolja a fogyasztást. Ha például nem rendelik meg a légterelőket, tíz százalékkal több gázolaj fogyhat. Márpedig minden liter gázolaj 2.640 g CO2-vel terheli a környezetet! Egyedül a fülke légterelőinek helyes beállítása négyszázaléknyi nyereséget hozhat. A többletköltség néhány hónap alatt megtérül. Értékes litereket pazarolnak el olyan apróságok, mint egy lobogó ponyva. Hasonló a helyzet a gumiabroncsokkal: nyolc százalékkal nő a fogyasztás, ha nem elegendő a nyomás a gumikban! (A teherautók harmada elégtelen abroncsnyomással közlekedik, világossá válik az itt rejlő potenciál. Ráadásul a gumidefektek 95 százaléka is erre vezethető vissza.) Végül az előrelátó vezetési stílussal 10-12 százalék üzemanyagot is meg lehet spórolni. <strong>&nbsp;</strong></p>
<p>A Mercedes-Benz Actros próbaútjai megmutatták, hogy optimális körülmények között akár 60 százalékkal csökkenthető a 40 tonnás teherszerelvény fogyasztása. Tíz-tizenöt liternyit számít a forgalom, a topográfia, a járműkonfiguráció és a karbantartás. Sok tényezőt befolyásolhat a közlekedéstervezés, a fuvarirányítás, a vállalatvezetés és a gépkocsivezető is.</p>
A kulcsfigura a sofőr: vezetési stílusával és a jármű gondos karbantartásával aktívan befolyásolhatja a fogyasztás negyedét. Mivel az üzemanyag a harmadát teszi ki egy fuvarozó vállalat költségeinek, világos, hogy minden lehetőséget meg kell ragadni. Ez a környezetnek is a javára válik - a sokat emlegetett CO2-emisszió ugyanis közvetlenül függ a fogyasztástól.