<p>Az Európa szerte érvényben lévő szabály szerint maximum 40 tonna össztömegű tehergépjárművek közlekedhetnek az utakon. A berlini szövetségi kormány azonban januártól engedélyezni szeretné a megakamionok közlekedését, egyelőre csak kísérleti jelleggel. Egy óriskamion ugyanis 20%-kal több árut képed elszállítani mint jelenlegi legnagyobb kamionok.<br />A kísérleti időszak alatt a jelenlegi tervek szerint 100-150 mega közlekedne Németországban, és a mostani legnagyobb járműveknél hat méterrel hosszabb kocsikat egyelőre legfeljebb 44 tonnára engedik megterhelni, hogy biztosan elkerüljék az utak és a hidak károsodását.</p>
<p>A környezetvédők mellett a német autóklub, az ADAC is ellenzi a 60 tonnás terhelést, mert félti az úthálózatot. Szóvivője azonban úgy nyilatkozott, hogy tudják, a kísérletet nem képesek megakadályozni. Annyit azonban szeretnének elérni, hogy ne csak az autópályákra korlátozzák a próbaüzemmódot, hiszen a kisebb utakon derülhet ki igazán, jár-e komoly károkkal a megajárművek megjelenése.</p>