<P>A Nemzeti Közlekedési Hatóság 2009. július 13-tól vezette be a műszaki vizsgáztatás területén a KÖKIR nevű szoftvert, mely zárt, biztonságos, közhiteles adatok kezelésére alkalmas, modulokból felépülő műszaki-informatikai rendszer. Az új rendszer a műszaki vizsgáztatás modulján kívül képes a zöldkártya-vizsgálat moduljának befogadására, működtetésére is. Az előzetes tervek szerint 2010. január 1-től kezdődhetne meg az az átmeneti időszak, amely a műszaki vizsga érvényességi idejének és a zöldkártya érvényességi idejének összehangolására szolgálna, s amelynek eredményeként megteremtődhet a lehetősége annak, hogy a zöldkártya vizsgálat beépüljön a műszaki vizsgálat elemei közé. Európában hasonló a gyakorlat, amit az is indokol, hogy a károsanyag-kibocsátás lényegében a jármű műszaki állapotának egyik jellemzője.</P>
<P>A gépjárműtulajdonosoknak mindenképp előnnyle járhat az új rendszer bevezetése, hiszen amellett, hogy nem kell külön műveletként megújíttatni a zöldkártáyt is az autóra, még költségmegtakarítással is jár az adminisztrációs költségek csökkenése miatt. Míg most körülbelül 20 ezer forintba kerül együttesen egy műszaki vizsga és egy környezetvédelmi vizsgálat, 2010 januárjától ez az összeg 17 ezer forintra csökkenhet.</P>
<P>&nbsp;</P>